Diari Oficial de la Generalitat Valenciana


Sumari del DOGV 2419, del 02-01-1995 (1995/833453)

RESOLUCIÓ de 16 de desembre de 1994, del secretari general de la Presidència de la Generalitat Valenciana, per la qual es convoquen 25 beques per a la realització de pràctiques professionals de mitjans de comunicació social.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2419

Data del DOGV
:   02-01-1995

Secció del DOGV
:   ALTRES DISPOSICIONS

Número del document
:   1995/833453


Data del document
:   16-12-1994

Organisme emissor
:   Presidència de la Generalitat

Tipus de document
:   Resolució

RESOLUCIó de 16 de desembre de 1994, del secretari general de la Presidència de la Generalitat Valenciana, per la qual es convoquen 25 beques per a la realització de pràctiques professionals de mitjans de comunicació social.   
La Presidència de la Generalitat Valenciana, en el marc de la política dirigida a la millora i especialització dels professionals de la comunicació, convoca la concessió de beques per tal que els joves puguen accedir a la realització de pràctiques professionals.  
L'anterior actuació es troba recollida en els objectius i les activitats del Programa 462.10 Desenvolupament de la Comunicació Social i Relacions Informatives, hi ha la suficient consignació pressupostària en el projecte de pressupost de la Generalitat Valenciana per a l'exercici de 1995, i queda condicionada la resolució de la convocatòria a l'aprovació d'aquest.  
En virtut de les facultats que em confereix el Decret 217/92, pel qual s'aprova el Reglament Orgànic i Funcional de la Presidència de la Generalitat Valenciana, i atenent el que disposa el Decret 108/1992, de 6 de juliol, del Govern Valencià, pel qual es regula la concessió de beques, resolc:  
1. Procedir a la convocatòria de 25 beques per a realitzar pràctiques professionals en mitjans de comunicació social.  
2. Aprovar les bases que s'adjunten, que han de regir la convocatòria.  
3. L'import de les beques serà finançat a càrrec de la línia 402/000/95 del programa 462.10 del pressupost de la Generalitat Valenciana per a 1995, per una quantia màxima de vint-i-nou milions (48.209.827 PTA) de pessetes.  
València, 16 de desembre de 1994.- El secretari general: Rafael Ferrer Fombuena.  
Bases de la convocatòria per a la concessió de 25 beques per a la realització de pràctiques professionals de mitjans de comunicació social.  
1. Objecte  
Les beques tenen per objecte la formació complementària i l'especialització de joves professionals de la comunicació.  
2. Nombre, classes i destinació de les beques  
Es convoquen 25 beques, distribuïdes entre les classes següents:  
- Classe PE: periodisme.  
- Classe ET: enginyeria de telecomunicació.  
- Classe PU: publicitat.  
- Classe AU: àudio-visual.  
Mitjançant una resolució del director general de Mitjans de Comunicació Social i Relacions Informatives, s'establirà el nombre de beques per cada classe i la destinació d'aquestes.  
3. Dotació, duració i pagament de les beques  
La dotació de cada una de les beques és de 95.000 pessetes brutes mensuals.  
El període de gaudi de les beques serà de sis mesos, que pot prorrogar-se per altres sis mesos consecutius, en tot cas finalitzarà el 31 de desembre de 1995.  
L'import de les beques es pagarà mensualment, amb la certificació prèvia de la Direcció General de Mitjans de Comunicació Social i Relacions Informatives.  
4. Requisits i mèrits preferents  
Els aspirants hauran de reunir els requisits següents, segons la classe de beca que sol·liciten:  
- Classe PE: títol de llicenciat en Ciències de la Informació, branca de Periodisme.  
- Classe IT: títol de llicenciat en Enginyeria de Telecomunicació.  
- Classe PU: títol de Llicenciat en Ciències de la Informació, branca de Publicitat.  
- Classe AU: títol de Llicenciat en Ciències de la Informació, branca d'Imatge Visual i Auditiva.  
S'hi consideraran els mèrits preferents següents:  
a) El coneixement de les dues llengües oficials de la Comunitat Valenciana, i també d'idiomes estrangers.  
b) Haver acabat els estudis en els dos últims anys.  
c) L'expedient acadèmic.  
d) No haver fruït cap beca de la Direcció General de Mitjans de Comunicació Social i Relacions Informatives.  
Els mèrits que s'adduesquen hauran de ser acreditats, mitjançant compulsa, en el moment de la presentació de les sol·licituds.  
5. Formalització de les sol·licituds  
El model de sol·licitud (annex) estarà a disposició de les persones interessades a la Secretaria General Administrativa (Registre General) de la Presidència de la Generalitat Valenciana (Palau de Castellfort, carrer dels Juristes, 16-18). Els candidats hauran de presentar-lo en el Registre General de la Presidència o tramitar-lo per qualsevol de les formes que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, amb la documentació següent:  
a) Currículum.  
b) Fotocòpia compulsada del DNI.  
c) Expedient acadèmic.  
d) Declaració jurada de no tenir relació laboral i de no gaudir de cap altra beca.  
e) Declaració jurada de disponibilitat per a residir a qualsevol localitat de la Comunitat Valenciana.  
f) Declaració jurada de no haver fruït cap beca de la Direcció General de Mitjans de Comunicació Social i Relacions Informatives.  
g) Qualsevol altres documents que acrediten la possessió de títols, mèrits docents, investigadors o professionals que hom vulga al·legar.  
6. Termini de presentació de les sol·licituds  
El termini de presentació de sol·licituds serà de 15 dies hàbils, comptadors a partir de l'endemà de la publicació d'esta convocatòria en el Diari Oficial de la Generalitat Valenciana.  
7. Procés de selecció  
Per a l'examen de les sol·licituds de beques es constituirà una comissió d'avaluació presidida i nomenada pel director general de Mitjans de Comunicació Social i Relacions Informatives, i de la qual formaran part els següents membres:  
President: el director general de Mitjans de Comunicació Social i Relacions Informatives.  
Vocals:  
- El cap de l'àrea de Mitjans de Comunicació Social i Serveis de Telecomunicació.  
- El cap del Servei de Relacions Informatives.  
- L'assessor lingüístic de la Direcció General.  
- Un tècnic de la Direcció General, designat pel director general.  
- Un periodista de la Direcció General, designat pel director general.  
Secretari: el cap del Servei de Mitjans de Comunicació Social.  
La comissió podrà estar assessorada pel personal tècnic o professional que considere necessari i que podrà assistir a les sessions amb veu però sense vot. Alhora, podrà convocar els candidats que considere convenient per a comprovar, mitjançant entrevista, aquells aspectes o mèrits adduïts que considere d'interès.  
La selecció dels becaris vindria donada per la puntuació obtinguda per l'aplicació del següent barem:  
a) Expedient acadèmic: un màxim de 6 punts en funció de la nota mitjana obtinguda en l'expedient acadèmic, d'acord amb la següent escala:  
Nota mitjana 5: 1 punt  
Nota mitjana 6: 2 punts  
Nota mitjana 7: 3 punts  
Nota mitjana 8: 4 punts  
Nota mitjana 9: 5 punts  
Nota mitjana 10: 6 punts  
En el cas de la classe ET, la nota mitjana serà la del projecte fi de carrera.  
Les fraccions corresponents a les notes mitjanes s'arrodoniran per excés, en el cas d'esser estes superiors a 0'5.  
b) Coneixement de valencià: un màxim de 3 punts en funció dels nivells de coneixement del valencià establert per la Junta Qualificadora de Coneixements de Valencià, d'acord amb la següent escala:  
- Nivell oral: 1 punt  
- Nivell elemental: 1'75 punts  
- Nivell mitjà: 2'25 punts  
- Nivell superior: 3 punts  
c) Coneixement d'altres idiomes: un màxim d'1 punt.  
d) Entrevista: un màxim de 5 punts, en la qual es valorarà..  
- L'experiència professional i coneixements de l'administració autonòmica: fins a 4 punts.  
- La locució i fluïdesa en valencià: fins a 1 punt.  
Finalitzat el procés selectiu, la comissió elaborarà una proposta de concessió de beques que contindrà la relació de beneficiaris i una borsa de reserva prioritzada, en funció de la puntuació obtenida, per a cobrir les vacants que puguen produir-se per renúncia o abandó.  
8. Concessió  
Les beques seran adjudicades per resolució del secretari general de la Presidència de la Generalitat, a la vista de la proposta de la comissió avaluadora, en el termini màxim de tres mesos, a partir de l'endemà de l'acabament del termini de presentació de sol·licituds. La no resolució adjudicant dins del termini establert anteriorment produirà l'efecte de la desestimació presumpta de les sol·licituds presentades.  
La resolució de concessió serà publicada en el Diari Oficial de la Generalitat Valenciana.  
9. Obligacions, incidències i tutoria dels becaris  
Les beques són incompatibles amb l'aprofitament de qualsevol altra beca, ajuda o activitat laboral regular. La infracció d'aquesta regla deixarà sense efecte la beca.  
La condició de becari no genera cap relació laboral amb la Generalitat Valenciana, ni amb els mitjans de comunicació als quals els becaris puguen anar destinats.  
Els becaris hauran de presentar la documentació acreditativa del compliment de les seues obligacions fiscals i amb la Seguretat Social i, a més, la documentació acreditativa de que tenen cobriment sanitari.  
El secretari general resoldrà les incidències que es produesquen durant el període de benefici de les beques i podrà deixar sense efecte aquestes, després de l'audiència prèvia a l'interessat, en cas d'incompliment de les obligacions per part del becari o quan no realitze l'activitat que va motivar la concessió de la beca o deixe de reunir els requisits exigits. Així mateix, tindrà la facultat d'interpretar el contingut d'aquestes bases.  
La Direcció General de Comunicació Social i Relacions Informatives determinarà, a més de la destinació, les activitats i establirà la dedicació dels becaris segons els seus propis serveis i mitjans, i exercirà la tutoria dels becaris, amb el fi de que no es desvirtue l'objectiu d'especialització, millora professional i formació complementària que motiven aquestes beques.   
Finalitzat el període de benefici de la beca i després de l'informe previ d'assistència, aprofitament i aptitud per part dels serveis corresponents, s'expedirà el certificat del director general.  
10. Consignació presupostària  
La consignació pressupostària, per atendre el pagament de les beques, restarà subordinada al crèdits autoritzats i consignats en el Pressupost de la Generalitat Valenciana per a 1995, línia 402, sent l'import global màxim d'aquestes de vint-i-nou milions de pessetes (84.397.771 PTA).  
València, 16 de desembre de 1994.- El secretari general: Rafael Ferrer Fombuena.